《送兄长赴蓬州职官》
宋代·李流谦

人家栽花为春忙，我家种柏求苍苍。
柏生如盖荫百亩，痴红騃紫无残香。
常言直道我家物，箧椟于今藏手泽。
拈来洒涕不忍看，分付伯兄金玉质。
去天一尺古蓬州，线路云端客自愁。
年来在处熬膏火，翻爱此地真瀛洲。
同居患贫别则恶，苦心害性空凄恻。
不及林中反哺乌，日暮归来却同集。

作者简介：[约公元一一四七午前后在世]字无变，汉州德阳人。生卒年不详，约宋高宗绍兴中前后在世。以文学知名。荫补将仕郎，授成都府灵泉县尉。秩满，调雅州教授。虞允文宣抚全蜀，置之幂下，多所赞画。寻以荐除诸王宫大小学教授。力乞补外改奉议郎，通判淹州府事。流谦著有澹齐集八十一卷，《国史经籍志》传于世。